BJC มอบถุงยังชีพช่วยชาว “สุโขทัย” ประสบอุทกภัย
กลุ่ม BJC ลงพื้นที่ช่วยเหลือผู้ประสบอุทกภัยในจังหวัดสุโขทัย มอบถุงยังชีพและสิ่งของจำเป็นให้แก่ประชาชนทุกหลังคาเรือน
กลุ่ม BJC ลงพื้นที่ช่วยเหลือผู้ประสบอุทกภัยในจังหวัดสุโขทัย มอบถุงยังชีพและสิ่งของจำเป็นให้แก่ประชาชนทุกหลังคาเรือน
27 ก.ย. 2564

บริษัท เบอร์ลี่ ยุคเกอร์ จำกัด (มหาชน) หรือ BJC นำโดย พนักงานบิ๊กซี สาขาสุโขทัย ร่วมใจอาสาเร่งลงพื้นที่ช่วยเหลือผู้ประสบอุทกภัยในจังหวัดสุโขทัย ส่งมอบถุงยังชีพและสิ่งของจำเป็นให้แก่ประชาชนผู้ได้รับความเดือนร้อนน้ำท่วมทุกหลังคาเรือน จากวิกฤตน้ำท่วมที่เกิดขึ้นในขณะนี้ ผลจากของพายุดีเปรสชั่น “เตี้ยนหมู่” ซึ่งในพื้นที่จังหวัดสุโขทัย มวลน้ำยังคงท่วมสูงหลายจุด ไหลทะลักเข้าสู่บ้านเรือนในพื้นที่จนได้รับความเสียหาย ทำให้ชาวบ้านได้รับความเดือดร้อน ข้าวของเสียหาย เนื่องจากขนย้ายไม่ทัน
ทั้งนี้ กลุ่มบีเจซี บิ๊กซี พร้อมอยู่เคียงข้างและช่วยเหลือคนไทยในทุกสถานการณ์และขอเป็นกำลังใจให้ประชาชนทุกครัวเรือนผ่านวิกฤตน้ำท่วมนี้ไปได้ ณ จังหวัดสุโขทัย